stanford-oval/wikipedia huggingface dataset:
Zarzman luostari

Zarzman Kristuksen kirkastumisen luostari (georg. ზარზმის მონასტერი, Zarzmis monasteri) on keskiaikainen georgialaisortodoksinen luostari Zarzman kylässä Adigenin piirikunnassa Samtskhe-Džavakhetin hallintoalueella Georgian lounaisosassa.
Zarzman luostari sijaitsee Kvabliani-joen metsäisessä laaksossa 30 kilometriä Akhaltsikhen kaupungista länteen. Luostariin kuuluu useita rakennuksia, joista huomattavin on kupolikirkko kellotorneineen. Kirkko on yksi Georgian suurimmista.
Ensimmäisen kirkon paikalle rakensi todennäköisesti 700-luvulla Serapion-niminen munkki, jonka elämästä kerrotaan Basil Zarzmalaisen hagiografisessa romaanissa. Kirjan mukaan aatelismies Giorgi Tšortšaneli antoi luostarille suuren lahjoituksen, johon kuului kyliä ja kartanoita. Nykyinen rakennus on kuitenkin valmistunut 1300-luvun alussa. Sen rakentamista rahoitti Samtskhen ruhtinas ja korkea-arvoinen virkamies Beka I, joka kuului Džaqeli-sukuun. Aiemmasta luostarista on säilynyt 900-luvun lopulla laadittu kaiverrus kappelin sisäänkäynnillä. Siinä kerrotaan, kuinka georgialaiset aateliset antoivat sotilaallista apua Bysantin keisari Basileios II:lle kapinoivaa kenraalia Bardas Sklerosta vastaan vuonna 979. Vuonna 1544 luostaria korjasivat sen uudet suojelijat, Khursidze-suku.
Kirkon julkisivut on runsaasti koristeltu ja sen sisäosa on peitetty seinämaalauksin. Uskonnollisten seinämaalausten lisäksi kirkossa on myös useita Džaqeli-suvun jäseniä esittäviä 1300-luvun muotokuvia ja ajan henkilöiden kuvia 1500-luvulta. Sen jälkeen kun osmanit valtasivat alueet 1500-luvun loppupuolella, luostari hylättiin ja se oli käyttämättömänä aina 1900-luvun alkuun saakka, jolloin se jälleenrakennettiin. Entisöinnissä kuitenkin hävisi joitakin luostarin ainutlaatuisia piirteitä. Nykyisin luostari on toiminnassa, ja siellä asuu munkkeja. Se on myös pyhiinvaellus- ja matkailukohde.
Saman piirikunnan alueella lähellä Abastumania sijaitsee pienempi kopio Zarzman kirkosta, Akhali Zarzma ("Uusi Zarzma"). Sen tilasi Venäjän keisariperheen jäsen Georgi Aleksandrovitš Romanov Tbilisissä toimeelta arkkitehdilta Otto Jacob Simonsilta. Kirkko rakennettiin 1899–1902, ja keskiaikainen georgialainen arkkitehtuuri yhdistyy siinä ajan uuteen suunniteluun. Sen sisäosan koristeli seinämaalauksin venäläinen taidemaalari Mihail Nesterov.
Aiheesta muualla

Wikimedia Commonsissa on kuvia tai muita tiedostoja aiheesta .
Zarzman luostarin internetsivut (georgiaksi)
Že

Že-kirjaimen itsenäinen muoto.
Že (pers. ‏ژ‎, že) on arabialainen kirjain, jota käytetään muun muassa persian, urdun, pandžabin, kurdin ja paštun kielissä ilmaisemaan arabiasta puuttuvaa konsonanttiäännettä [ʒ]. Kirjaimen itsenäinen muoto on ژ ja se on muodostettu arabialaisesta zāī-kirjaimesta (ز).
Zavjalovon piiri

Zavjalovon piiri Udmurtian kartalla.
Zavjalovon piiri (ven. Завья́ловский райо́н, Zavjalovski raion, udmurtiksi Завьял ёрос, Zavjal joros) on kunnallishallintoalue Udmurtian tasavallassa Venäjällä. Vuonna 1937 perustetun piirin pinta-ala on 2219,9 neliökilometriä. Asukkaita on 66 000 henkeä (vuonna 2010).
Zavjalovon piiri sijaitsee Udmurtian keskiosassa Iževskin ympärillä. Se rajoittuu kaakossa Sarapulin, etelässä Malaja Purgan, lännessä Uvan, pohjoisessa Jakšur-Bodjan ja koillisessa Votkinskin piireihin sekä idässä Permin aluepiiriin. Pinta-alasta 37 % on metsää. Seudulla virtaavat Kama-, Iž- ja Kazmaskajoet. Hyötykaivannaisiin kuuluvat öljy, turve, savi, hiekka ja kalkkisintteri.
Piiriin kuuluu 19 maalaiskuntaa: Babino, Goljany, Hohrjaki, Italmas, Jagul, Jakšur, Kamennoje, Kijaik, Ljuk, Novaja Kazmaska, Oktjabrski, Pervomaiski, Pirogovo, Podšivalovo, Šaberdino, Sovhoznyi, Sredni Postol, Varaksino ja Zavjalovo. Hallinnollinen keskus on Zavjalovon kylä.
Asukkaista 51 % on udmurtteja, 44 % venäläisiä ja 3 % tataareja. Kaupunkiväestöä ei ole.
Piirin kautta kulkevat Iževskin, Agryzin, Kilmezin, Igran ja Votkinskin väliset rautatiet sekä Sarapuliin, Možgaan, Uvaan, Igraan, Votkinskiin ja Goljanyyn johtavat maantiet. Kaman rannalla on Goljanyn satama. Seudulla tuotetaan öljyä, turvetta ja puutavaraa sekä harjoitetaan puunjalostusta. Maatalous on erikoistunut lihan, munien ja vihannesten tuotantoon. Babinon kylässä on lihanjalostamo.
Paikallislehtenä ilmestyy Prigorodnyje vesti.
Aiheesta muualla

Wikimedia Commonsissa on kuvia tai muita tiedostoja aiheesta .
Zavjalovon piirin sivusto (venäjäksi)
Udmurtian hallinnollinen jako
| --- | --- |
Kaupunkipiirikunnat:  Iževsk (pääkaupunki) · Glazov · Možga · Sarapul · Votkinsk
Piirit:  Alnaši · Balezino · Debjosy · Glazov · Grahovo · Igra · Jar · Jukamenskoje · Kambarka · Karakulino · Kez · Kijasovo · Kizner · Krasnogorskoje · Malaja Purga · Možga · Sarapul · Selty · Šarkan · Sjumsi · Uva · Vavožin · Votkinsk · Jakšur-Bodja · Zavjalovo
Julie Nelson

Julie Nelson (s. 4. kesäkuuta 1985 Larne) on pohjoisirlantilainen jalkapalloilija. Hän on pelipaikaltaan puolustaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja 125 maaottelua ja tehnyt niissä kahdeksan maalia. Hän pelasi ensimmäisen maaottelunsa maaliskuussa 2004.
Nelson on pelannut seuratasolla Pohjois-Irlannin lisäksi Englannissa, Skotlannissa ja Islannissa. Hän palasi loppuvuonna 2015 nuorempana edustamaansa seuraan Crusaders Strikersiin.
Zavolžje

Zavolžjen automoottoriteknikumi.
Zavolžje (ven. Заво́лжье) on kaupunki Nižni Novgorodin alueen Gorodetsin piirissä Venäjällä. Se sijaitsee Volgan rannalla Gorodetsiä vastapäätä 55 kilometriä Nižni Novgorodista luoteeseen. Kaupungissa on Balahnasta haarautuvan sivuradan pääteasema. Asukkaita on 42 000 henkeä (vuonna 2008).
Paikkakunta on syntynyt Gorkin vesivoimalaitoksen rakentamisen yhteydessä 1950-luvulla. Kaupunginoikeudet se sai vuonna 1964. Nykyään Zavolžjessa on mm. autonmoottoreita sekä erikoisajoneuvoja valmistavat tehtaat.
Aiheesta muualla

Epävirallinen kaupunkisivusto (venäjäksi)
Hallinnollinen keskus: Nižni Novgorod

Arzamas | Balahna | Bogorodsk | Bor | Gorbatov | Gorodets | Dzeržinsk | Knjaginino | Kstovo | Kulebaki | Lukojanov | Lyskovo | Navašino | Pavlovo | Pervomaisk | Perevoz | Šahunja | Sarov | Semjonov | Sergatš | Tškalovsk | Uren | Vetluga | Volodarsk | Vorsma | Vyksa | Zavolžje
Nižni Novgorodin alue
Yön silmät

| Yön silmät> The Hills Have Eyes |
| --- | --- |

Ohjaaja:  Wes Craven
Käsikirjoittaja:  Wes Craven
Tuottaja:  Peter Locke
Säveltäjä:  Don Peake
Kuvaaja:  Eric Saarinen
Leikkaaja:  Wes Craven
Tuotantosuunnittelija:  Robert A. Burns (käännä suomeksi)
Pääosat:  Susan Lanier Robert Houston Michael Berryman
Valmistustiedot
Valmistusmaa:  Yhdysvallat
Ensi-ilta:  1977
Kesto:  89 min
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Yön silmät (The Hills Have Eyes) on vuonna 1977 ensi-iltansa saanut kauhuelokuva. Elokuvan ohjasi ja käsikirjoitti Wes Craven. Elokuvalle on tehty myös jatko-osa The Hills Have Eyes 2 (1985). Yön silmät -elokuvasta on tehty myös uudelleenfilmatisointi The Hills Have Eyes (vuoden 2006 elokuva), jolle on ilmestynyt myös jatko-osa The Hills Have Eyes 2.
Elokuva kertoo lomalle lähtevästä Carterin perheestä, mukanaan perheen tytär aviomiehensä kanssa. Matkalla "Big Bob" Carter saa idean,  että he oikaisisivat autiomaan poikki. Perhe jää jumiin keskelle autiomaata auton renkaiden puhjettua yhtä aikaa. Pian Carterit huomaavat, että kukkuloilla asuu kannibaaliperhe. Cravenin alkuperäisenä ajatuksena oli kuvata kohtaus, jossa kannibaalit ryöstävät vauvan ja syövät tämän, mutta näyttelijät eivät pitäneet ajatuksesta ja Craven hylkäsi sen.
Näyttelijät

| 0 | 1 | 2 |
| --- | --- | --- |
|  John Steadman  | … |  Fred   |
|  Janus Blythe  | … |  Ruby   |
|  Peter Locke  | … |  Mercury   |
|  Russ Grieve  | … |  Bobby Carter   |
|  Virginia Vincent  | … |  Ethel Carter   |
|  Suze Lanier-Bramlett  | … |  Brenda Carter   |
|  Robert Houston  | … |  Bobby Carter   |
|  Dee Wallace  | … |  Lynne Wood   |
|  Brenda Marinoff  | … |  Katy Wood   |
|  Martin Speer  | … |  Doug Wood   |
|  James Whitworth  | … |  Papa Jupiter   |
|  Michael Berryman  | … |  Pluto   |
|  Lance Gordon  | … |  Mars   |
|  Cordy Clark  | … |  Mama   |
|  Flora  | … |  Kaunotar (koira)   |
|  Striker  | … |  Hirviö (koira)   |
Arvioita

Video-oppaassa vuodelta 1994 Kari Salminen sanoo Yön silmiä nykyaikaisen kauhu- ja eksploitaatioelokuvan kuihtumattomaksi klassikoksi ja antaa sille täydet viisi tähteä. VideoHound’s Golden Movie Retriever on täysin päinvastaista mieltä ja antaa elokuvalle tähtien sijasta alimman arvosanansa ”Woof!”.
Aiheesta muualla

Yön silmät Internet Movie Databasessa (englanniksi)
Afganistanin lumivyöryt 2015

24.–28. helmikuuta 2015 lumivyöryt Panjshirin maakunnassa Afganistanissa tappoivat ainakin 310 ihmistä ja 129 haavoittui. 1000 afgaanisotilasta lähetettiin Panjshirin maakuntaan auttamaan pelastustoimia. Panjshirin vt. kuvernöörin Abdul Rahman Kabirin mukaan nämä lumivyöryt olivat pahimmat Afganistanissa kolmeen vuosikymmeneen.
Viktor Ždanovitš

| Mitalit> Maa:   Neuvostoliitto.Miesten miekkailu. Olympialaiset  | Mitalit> Maa:   Neuvostoliitto.Miesten miekkailu. Olympialaiset  | Mitalit> Maa:   Neuvostoliitto.Miesten miekkailu. Olympialaiset  | Maa:   Neuvostoliitto> Miesten miekkailu. |
| --- | --- | --- | --- |
|  Kultaa | Rooma 1960 | floretti |  |
|  Kultaa | Rooma 1960 | floretinjoukkuekilpailu |  |
|  Kultaa | Tokio 1964 | floretinjoukkuekilpailu |  |
Viktor Ždanovitš (s. 27. tammikuuta 1938) on entinen Neuvostoliittoa edustanut miekkailija ja olympiavoittaja. Hänen aseenaan oli floretti.
Ždanovitš voitti florettimiekkailussa olympiakultaa Roomassa 1960 sekä henkilökohtaisessa kilpailussa että joukkuekilpailussa. Hänestä tuli tuolloin Neuvostoliiton ensimmäinen miekkailun olympiavoittaja. Toisen kerran hän voitti joukkuekilpailun olympiakultaa Tokiossa 1964.
Maailmanmestaruuskilpailuissa hän voitti joukkuemestaruuksia mutta ei saavuttanut henkilökohtaisia mitaleja.
Saavutukset

Olympiakultaa floretin henkilökohtaisessa kilpailussa 1960
Olympiakultaa floretin joukkuekilpailussa 1960
Olympiakultaa floretin joukkuekilpailussa 1964
Zeleia

| Zeleia> Ζέλεια.Sijainti |
| --- | --- |
 Zeleia
Koordinaatit:  40°12′12″N, 27°35′46″E
Valtio:  Turkki
Paikkakunta:  Sarıköy, Balıkesir
Historia
Tyyppi:  kaupunki
Kulttuuri:  antiikki
Alue:  Troas
Infobox OKNimi-testi OK: 
Zeleia (m.kreik. Ζέλεια) oli antiikin aikainen kaupunki ja kaupunkivaltio (polis) Troaksessa nykyisen Turkin alueella. Se sijaitsi lähellä nykyistä Sarıköytä Balıkesirin maakunnassa.
Zeleia sijaitsi Troaksen Ida-vuoren juurella Aisepos-joen varrella, 80 stadioninmitan eli noin 15 kilometrin päässä sisämaassa joen suusta ja Egeanmeren rannikosta. Zeleian kaupunkivaltion hallussa olleen alueen kooksi on arvioitu noin 200–500 neliökilometriä.
Varhaisin maininta Zeleiasta on Homeroksen Iliaassa. Kaupungin asutushistoriaa ei tunneta; se ei ollut varmuudella ainakaan Miletoksen siirtokunta, päin vastoin kuin monet muut alueen kaupungit. Se saattaa olla varhaisempi ei-kreikkalainen asutus, joka on hellenisoitunut. Zeleian tiedetään olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. 400-luvulla eaa. Zeleia kuului Ateenan johtamaan Deloksen meriliittoon. Kaupunki löi omaa pronssirahaa 300-luvulta eaa. lähtien.
Zeleia toimi persialaisten tukikohtana ennen Granikosjoen taistelua. Kaupungin tiedetään olleen olemassa vielä Strabonin aikana, mutta tämän jälkeen se ei enää esiinny antiikin lähteissä.
Piirtokirjoituslähteiden perusteella kaupungissa tiedetään olleen akropolis sekä Apollon Pythiokselle omistettu pyhäkkö, johon liittyi myös oraakkeli.
Masked Singer Suomi (3. tuotantokausi)

| Masked Singer Suomi (3>  tuotantokausi) |
| --- | --- |
 

 
Alkuperämaa:   Suomi
Ikäraja:  
Esittäminen
Verkko:  MTV3 mtv / C More
Ensimmäinen esitys:  2021-08-2828. elokuuta 2021
Viimeinen esitys:  2021-11-2020. marraskuuta 2021
Esitysten määrä:  13
Kaudet
 ← Edellinen 2. tuotantokausi Seuraava → 4. tuotantokausi
Masked Singer Suomen kolmannen kauden esittäminen alkoi MTV3-kanavalla 28. elokuuta 2021 ja päättyi 20. marraskuuta 2021. Kauden juontaa Ilkka Uusivuori ja vakiopanelisteina toimivat Janne Kataja, Jenni Kokander, Maria Veitola ja Christoffer Strandberg. Kolmannen tuotantokauden hahmot ovat Robotti, Pusu, Dino, Yksisarvinen, Murkku, Peto, Kettu, Supersankari, Bilepanda, Leppäkerttu, Hattara, Vihikoira, Jaguar, Fenix, Corppi ja Perhonen.
Ohjelman jokaisen jakson jälkeen nähdään myös uusi osio, Maskin takana, jossa juontaja Ilkka Uusivuori haastattelee juuri maskinsa poistanutta kilpailijaa. Rennon sohvahaastattelun lisäksi kurkistetaan lauluharjoituksiin, pukuompelimoon, ja selvitetään aiemmin kisassa nähtyjen vihjeiden merkitys.
Toisin kuin edelliset kaudet, tämä kausi on pidempi 13 jaksollaan kumpaakin ohjelmaa; uutuutena ensimmäisissä jaksoissa on, että neljä hahmoa esiintyy yhdessä jaksossa. Kaikkien hahmojen ensiesiintymisen jälkeen ohjelma jatkuu normaalisti; joka jaksossa jokainen mukana oleva hahmo esiintyy yksi kerrallaan ja yksi joutuu poistamaan maskinsa jakson päätteeksi.
Kilpailijat

| Hahmo> Hahmo.Hahmo | Henkilöllisyys> Henkilöllisyys.Henkilöllisyys | Jakso> 1.A | Jakso> 2.B | Jakso> 3.C | Jakso> 4.D | Jakso> 5.A & B | Jakso> 6.C & D | Jakso> 7.A & B | Jakso> 8.C & D | Jakso> 9.A & B | Jakso> 10.C & D | Jakso> 11.11 | Jakso> 12.12 | Jakso> 13.13 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Supersankari | Anna-Maija Tuokko |  |  |  | Jatkossa |  | Jatkossa |  | Jatkossa |  | Jatkossa | Jatkossa | Jatkossa | Voittaja |
| Bilepanda | Waltteri Torikka | Jatkossa |  |  |  | Jatkossa |  | Jatkossa |  | Jatkossa |  | Jatkossa | Jatkossa | 2. sija |
| Corppi | Kasmir |  | Jatkossa |  |  | Jatkossa |  | Jatkossa |  | Jatkossa |  | Jatkossa | Jatkossa | 3. sija |
| Yksisarvinen | Saija Tuupanen |  | Jatkossa |  |  | Jatkossa |  | Jatkossa |  | Jatkossa |  | Jatkossa | Putosi |  |
| Dino | Minna Kauppi |  |  | Jatkossa |  |  | Jatkossa |  | Jatkossa |  | Jatkossa | Putosi |  |  |
| Peto | Ali Jahangiri |  |  | Jatkossa |  |  | Jatkossa |  | Jatkossa |  | Jatkossa | Putosi |  |  |
| Pusu | Miisa Rotola-Pukkila |  |  |  | Jatkossa |  | Jatkossa |  | Jatkossa |  | Putosi |  |  |  |
| Hattara | Sara Parikka | Jatkossa |  |  |  | Jatkossa |  | Jatkossa |  | Putosi |  |  |  |  |
| Vihikoira | Esko Eerikäinen |  |  |  | Jatkossa |  | Jatkossa |  | Putosi |  |  |  |  |  |
| Murkku | HP Parviainen |  | Jatkossa |  |  | Jatkossa |  | Putosi |  |  |  |  |  |  |
| Fenix | Heidi Sohlberg |  |  | Jatkossa |  |  | Putosi |  |  |  |  |  |  |  |
| Leppäkerttu | Helena Ahti-Hallberg | Jatkossa |  |  |  | Putosi |  |  |  |  |  |  |  |  |
| Robotti | Juha Perälä |  |  |  | Putosi |  |  |  |  |  |  |  |  |  |
| Perhonen | Anne Kukkohovi |  |  | Putosi |  |  |  |  |  |  |  |  |  |  |
| Jaguar | Päivi Räsänen |  | Putosi |  |  |  |  |  |  |  |  |  |  |  |
| Kettu | Jani Sievinen | Putosi |  |  |  |  |  |  |  |  |  |  |  |  |

| Hirviö | Mika Tommola |  |  |  |  |  |  |  |  |  | Vieras |  |  |  |
Hahmo pääsi jaksossa jatkoon
Hahmon henkilöllisyys paljastettiin ja se putosi kilpailusta
Hahmo ei esiintynyt jaksossa
Hahmo paljastettiin viimeisenä ja se voitti kilpailun
Jaksot > Masked Singer

| Jakso | Jakson nimi | Ensiesitys | Katsojaluvut1 |
| --- | --- | --- | --- |
| 1 | Epätoivoista etsivöintiä | 28. elokuuta 2021 | 476 000 |
| 2 | Puhetta pyllyistä | 4. syyskuuta 2021 | 552 000 |
| 3 | Varmaa tietoa | 11. syyskuuta 2021 | 735 000 |
| 4 | Rakkauspusuja | 18. syyskuuta 2021 | 634 000 |
| 5 | Vauhti kiihtyy | 25. syyskuuta 2021 | 741 000 |
| 6 | Sinäkö Ile? | 2. lokakuuta 2021 | 637 000 |
| 7 | Pakettivihjeet | 9. lokakuuta 2021 | 648 000 |
| 8 | Selvännäkijä Kataja | 16. lokakuuta 2021 | 731 000 |
| 9 | Poista maski | 23. lokakuuta 2021 | 789 000 |
| 10 | Loksahtavat leuat | 30. lokakuuta 2021 | 724 000 |
| 11 | Yllätyskäänne | 6. marraskuuta 2021 | 716 000 |
| 12 | Himmeä linja | 13. marraskuuta 2021 | 720 000 |
| 13 | Kultainen maski | 20. marraskuuta 2021 | 823 000 |
1 Keskikatsojamäärä televisiossa jakson ensiesityspäivänä.
Jaksot > Masked Singer: Maskin takana

| Jakso | Jakson nimi | Ensiesitys | Vieras | Katsojaluvut1 |
| --- | --- | --- | --- | --- |
| 1 | Ensimmäinen paljastuja | 28. elokuuta 2021 | Jani Sievinen, “Kettu” | 328 000 |
| 2 | Shokkiyllätys | 4. syyskuuta 2021 | Päivi Räsänen, “Jaguar” | 303 000 |
| 3 | Kurvit kohdalleen | 11. syyskuuta 2021 | Anne Kukkohovi, “Perhonen” | 283 000 |
| 4 | Kinkkinen asu | 18. syyskuuta 2021 | Juha Perälä, “Robotti“ | 286 000 |
| 5 | Pikatreffit | 25. syyskuuta 2021 | Helena Ahti-Hallberg, “Leppäkerttu” | 321 000 |
| 6 | Olemattomat näkymät | 2. lokakuuta 2021 | Heidi Sohlberg, “Fenix” | alle 288 000 |
| 7 | Ilmiselvät vihjeet | 9. lokakuuta 2021 | HP Parviainen, “Murkku” | alle 269 000 |
| 8 | Etsivöinnin hankaluus | 16. lokakuuta 2021 | Esko Eerikäinen, “Vihikoira” | alle 312 000 |
| 9 | Kootut kommellukset | 23. lokakuuta 2021 | Sara Parikka, “Hattara” | alle 302 000 |
| 10 | Sokkona liikkeellä | 30. lokakuuta 2021 | Miisa Rotola-Pukkila, “Pusu” Mika Tommola, “Hirviö” | alle 280 000 |
| 11 | Erikoiset järjestelyt | 6. marraskuuta 2021 | Ali Jahangiri, “Peto” Minna Kauppi, “Dino” | alle 299 000 |
| 12 | Hulvatonta menoa | 13. marraskuuta 2021 | Saija Tuupanen & Sami Hedberg, “Yksisarvinen” | alle 276 000 |
| 13 | Lopullinen totuus | 20. marraskuuta 2021 | “Bilepanda”, “Corppi” & “Supersankari” | alle 313 000 |
1 Keskikatsojamäärä televisiossa jakson ensiesityspäivänä.
Huomioita

↑  Saija Tuupasen ollessa Yksisarvisen lauluäänenä ja puvun etupäässä, Sami Hedberg oli puvun peräpäässä.
Tero Vartiainen

| Tero Vartiainen> Henkilötiedot |
| --- | --- |
Kansalaisuus:  Suomi
Ammatti:  tietojärjestelmätieteen professori (2015- )
Koulutus ja ura
Tutkinnot:  Jyväskylän yliopisto (FT 2005)
Instituutti:  Vaasan yliopisto
Aiheesta muualla
Kotisivu
Tero Vartiainen (s. 1970 Lieksa) on suomalainen tietojärjestelmätieteilijä ja professori. Hän toimii Vaasan yliopistossa tietojärjestelmätieteen professorina tekniikan ja innovaatiojohtamisen akateemisessa yksikössä. Hän valmistui maisteriksi Joensuun yliopistosta vuonna 1995 ja tohtoriksi Jyväskylän yliopistosta vuonna 2005.
Ennen nimittämistään tietojärjestelmätieteen professoriksi Vartiainen toimi tutkijana Jyväskylän yliopistossa ja Oulun yliopistossa. Hänellä on dosentuuri Jyväskylän yliopistossa.
Vartiaisen tutkimusteemoja ovat muun muassa it-projektien hallinta ja johtaminen, tietojärjestelmät energia-alalla (energy informatics), it-palvelut ja palvelulogiikka moraali ja etiikka it-alalla.
Tero Vartiainen on saanut Vaasan yliopiston Vuoden opetusteko 2017 -palkinnon. Hänet palkittiin ansioistaan tietojärjestelmätieteen opetuksen kehittämisessä rajat ylittävässä koulutusyhteistyössä. Vartiainen innovoi yhdessä lehtori Ari Sivulan kanssa Vaasan yliopistoon uuden ICT-alan muuntokoulutusohjelman.
Aiheesta muualla

Professori Tero Vartiaisen julkaisut ja asiantuntijatehtävät Vaasan yliopiston tutkimustietokannassa (Arkistoitu – Internet Archive)
Gianluca Zambrotta

| 0 | 1 | 2 |
| --- | --- | --- |

Henkilötiedot
Koko nimi: Gianluca Zambrotta
Syntymäaika: 19. helmikuuta 1977 (ikä 47)
Syntymäpaikka: Como, Italia
Pelipaikka: laitapuolustaja
Pituus: 181 senttimetriä
Junioriseurat
1992-1994:  Calcio Como
Seurat
| Vuodet | Seura | O (M) |
| 1994–1997 1997–1999 1999–2006 2006–2008 2008–2012 2013–2014 |  Calcio Como  Bari  Juventus  Barcelona  Milan  FC Chiasso | 48 (6) 59 (6) 217 (7) 58 (3) 80 (2)  10 (2) |
Maajoukkue
| 1999–2010 |  Italia | 98 (2) |
 Seurajoukkueuran tilastot kattavat vain kansalliset sarjat, päivitetty 26. huhtikuuta 2017.  Maajoukkueuran tilastot päivitetty 26. huhtikuuta 2017.
| Mitalit> Maa:   Italia.Miesten jalkapallo.MM-kilpailut  | Mitalit> Maa:   Italia.Miesten jalkapallo.MM-kilpailut  | Mitalit> Maa:   Italia.Miesten jalkapallo.MM-kilpailut  | Maa:   Italia> Miesten jalkapallo. |
| --- | --- | --- | --- |
|  Kultaa | Saksa 2006 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Hopeaa | Belgia & Hollanti 2000 | Jalkapallo |  |
Gianluca Zambrotta (s. 19. helmikuuta 1977 Como, Italia) on italialainen jalkapalloilija, joka voitti maailmanmestaruuden vuonna 2006. Hän pelasi puolustajana ja keskikentällä. Hänen viimeiseksi seurakseen jäi Sveitsin toiseksi korkeimmalla sarjatasolla pelaava FC Chiasso.
Ura

Zambrotta aloitti uransa kotikaupunkinsa Calcio Comossa 17-vuotiaana vuonna 1994. Kausina 1995–1996 ja 1996–1997 hän pelasi Comossa 47 ottelua, joissa teki kuusi maalia. Tämän jälkeen Zambrotta siirtyi Serie A:n Bariin.
Puolessa välissä kautta 1998–1999 Zambrotta myytiin Juventukseen 15,85 miljoonalla eurolla. Vuonna 2005 hän teki vuoteen 2010 kestävän jatkosopimuksen seuran kanssa. Juventuksessa Zambrotta saavutti kaksi Serie A:n mestaruutta (2001–2002 ja 2002–2003) sekä kaksi Italian supercupin voittoa (2002 ja 2003). Vuonna 2006 Juventus pudotettiin Serie B:hen sopupeliskandaalin takia. Zambrotta purki sopimuksensa ja siirtyi FC Barcelonaan. Espanjalaislehdistön mukaan kauppasumma olisi ollut 14 miljoonaa euroa. Katalonialaisseurassa hän pelasi kaksi pokaalitonta kautta, minkä jälkeen hän palasi Italiaan AC Milanin joukkueeseen.
Siirryttyään joulukuussa 2012 vapaaksi agentiksi, Zambrotta palasi harjoittelemaan Calcio Comoon, samalla kun hän odotteli muiden seurojen tarjouksia. 19. heinäkuuta 2013, Zambrotta teki sopimuksen sveitsiläisen FC Chiasson kanssa. Sopimuksessa oli myös optio, että Zambrottasta tulisi seuran pelaajamanageri ensimmäisen kauden jälkeen.
Ura > Maajoukkue

Zambrotta pelasi ensimmäisen ottelunsa Italian maajoukkueessa helmikuussa 1999 (ystävyysottelu Norjaa vastaan), ja näin hänestä tuli silloisen seurajoukkueensa Barin ensimmäinen maajoukkuepelaaja 50 vuoteen.
Zambrotta pelasi EM-kilpailuissa vuonna 2000, jossa Italia oli loppuottelussa Ranskaa vastaan. Zambrotta sai tosin punaisen kortin välierässä Alankomaita vastaan ja oli näin loppuottelun aikana pelikiellossa. Zambrotta oli mukana myös 2000 olympialaisissa, 2002 MM-kilpailuissa, 2004 EM-kilpailuissa, 2006 MM-kilpailuissa ja 2008 EM-kilpailuissa. Vuoden 2006 MM-kilpailuissa Italia voitti mestaruuden.
Zambrottan viimeisiksi arvokisoiksi jäivät Jalkapallon maailmanmestaruuskilpailut 2010. Hän pelasi kaikkiaan 98 maaottelua ja teki niissä kaksi maalia.
Zaragoza (1867)

| Zaragoza |
| --- | --- |


Aluksen vaiheet
Rakentaja:  Cartagena
Kölinlasku:  4. lokakuuta 1861
Laskettu vesille:  6. helmikuuta 1867
Palveluskäyttöön:  kesäkuu 1868
Poistui palveluskäytöstä:  1899
Tekniset tiedot
Uppouma:  5 650 t
Pituus:  85,4 m
Leveys:  16,6 m
Syväys:  7,5 m
Koneteho:  3 000 ihp
Nopeus:  8 solmua
Miehistöä:  548
Aseistus
Aseistus:  4 × 28 cm SB -tykkiä 3 × 22 cm SB -tykkiä 14 × 68 naulan SB -tykkiä
Zaragoza oli Espanjan laivaston vuonna 1867 vesillelaskettu ironclad.
Valmistus

Puurunkoinen panssarivyöllä suojattu alus, jonka tykit sijoitettiin keskilaivaan patteriksi, tilattiin lokakuussa 1860 Cartagenasta, missä köli laskettiin 4. lokakuuta 1861. Alus laskettiin vesille 6. helmikuuta 1867 ja se valmistui kesäkuussa 1868.
Vuonna 1885 alukselle asennettiin neljä Armstrongin valmistamaa yhdeksän tuuman, kolme Hontoria 7,1 tuuman tykkiä ja kahdeksan Hontoria 6,4 tuuman tykkiä. Aluksen aseistuksen täydensivät yksi 4,7 tuuman ja kuusi 12 naulan tykkiä.
Palvelus

Alus otettiin palvelukseen vuonna 1868. Alus oli modernisoitavana vuonna 1889 ja siirrettiin torpedokoululaivaksi 1890-luvulla. Alus poistettiin vuonna 1899.